Müqəddəs Katerina kilsəsi (Hooqstraten)

Müqəddəs Katerina kilsəsi () — Belçikanın Hoogstraten şəhərində yerləşən kilsə. Kilsə 1525-1550-ci illər arasında Hooqstraten qraflığının qrafı Anton van Lalainq və qrafinyası Elizabet van Kulemborqun əmri ilə inşa edilmişdir. O, "Kempen kafedralı" və ya xalq arasında "bizim Katrin" kimi də tanınır.

 Tarixi 
Kilsə memar Rombout II Keldermansın planları əsasında Kempen Qotikası və Brabant Qotikasının qarışığı olan Geç Qotik üslubunda inşa edilmişdir. Qüllə kvadrat əsaslıdır və 104,7 metr hündürlüyündədir, təxminən 150 Brabant arşınına uyğundur. Zəng qülləsinin əsası dördbucaqlıdır və səkkizguşəli (8 sonsuzluq rəqəmidir) bir məşələ birləşir, üzəri şiferlərlə örtülmüş ikiqat armud formalı şpilə malikdir. Dizaynda ağ qumdaşı təbəqələri istifadə edilmişdir.

Kilsə Belçikanın üçüncü ən hündür kilsə binasıdır. Xarakterik xüsusiyyəti bölgə üçün tipik olan, lakin bu ölçülü qüllələr üçün nadir istifadə edilən qırmızı Kempen kərpicidir. Bina Belçikanın ən hündür kərpic kilsəsi olmasa da, kərpicin ən yüksək istifadə edildiyi kilsədir.

Müqəddəs Katerina kilsəsi XVI əsrin dini qarışıqlıqları zamanı zərər görməsə də, 23 oktyabr 1944-cü ildə azad edilməzdən əvvəl geri çəkilən Alman qoşunları tərəfindən qüllə partladıldı. Yenidənqurma işləri 1952-1958-ci illər arasında həyata keçirildi. Kilsə 1936-cı ildən qorunan bir abidədir.

Müqəddəs Katerina Kilsəsi daha qədim bir Roman üslublu kilsənin yerində inşa edilmişdir. Bu kilsə XIII və XIV əsrlərdə Qotik üslubunda yenidən qurulmuş və 1442-ci ildə baş verən yanğın sonrası yenidən bərpa edilmişdir. Hazırkı kilsənin tikintisinə başlamazdan əvvəl tamamilə sökülmüşdür.

 Memarlığı 
Yenidən tikinti 18 noyabr 1525-ci ildə başladı. Hooqstraten qrafı Anton van Lalainq və qrafinyası Elizabet van Kulemborq kilsənin tikintisini sifariş etdilər. Kilsə Rombout II Keldermansın layihəsi əsasında inşa edildi. Onun qardaşı oğlu Anton III Keldermans qüllənin daş işlərinə cavabdeh təyin edildi. Sahə meneceri Hendrik Lambreçts idi. İlkin planlarda Bourdakı kilsə nümunəsində olduğu kimi, kənar neflərdə davamlı yan şapelləri olan beş nefli bir kilsə tikmək nəzərdə tutulurdu. Lakin bu planlar daha ucuz üç nefli bir kilsəyə endirildi. Tikinti işləri 1534-1535-ci illərdə büdcə səbəbləri ilə dayandırıldı. Yerli kərpicin tikinti materialı kimi seçilməsinə baxmayaraq, ağ kərpicin təchizatındakı çətinliklər tikintini təxirə saldı. Kilsə 5 oktyabr 1544-cü ildə təqdis edildi. Qüllə 1546-cı ildə tamamilə tamamlandı. Zaman keçdikcə abidənin memarlıq və üslubunda dəyişikliklər olmamasına diqqət yetirildi. O dövrdə eyni sifarişçilər tərəfindən şəhər meriyası, Gelmelslot və Klarissen monastırı da tikilmişdir. Qüllə və kilsə memarlar Jozef-Luis Stynen və Pol Bergerin rəhbərliyi altında orijinal plana uyğun olaraq yenidən quruldu. Lakin beton dam seçildi. 1 iyun 1958-ci ildə tikinti işlərinin son mərhələsi tamamlandı.

 İstinadlar 

 Xarici keçidlər